พร้อมปฏิบัติการฝนหลวง เพิ่มปริมาณน้ำต้นทุนในเขื่อน ควบคุมไฟป่า ลดค่าฝุ่น PM2.5 ทั่วประเทศ
นางสาวรัชดา ธนาดิเรก รองโฆษกประจำสำนักนายกรัฐมนตรี กล่าวในรายการนารีสโมสร ถึงปัญหาฝุ่นละอองขนาดเล็ก หรือ PM2.5 ว่า ศูนย์แก้ไขปัญหามลพิษทางอากาศ กรมควบคุมมลพิษ ได้แจ้งช่วงปลายเดือนนี้ สถานการณ์ฝุ่นในพื้นที่กรุงเทพมหานคร ปริมณฑล และจังหวัดภาคเหนือจะเริ่มดีขึ้น คาดว่าเมื่อเข้าสู่ฤดูร้อนเต็มรูปแบบปัญหาจะคลี่คลาย ทั้งนี้การดำเนินการของภาครัฐ โดยกระทรวงเกษตรและสหกรณ์ ได้ทำฝนหลวง หรือปฏิบัติการฝนหลวงตั้งแต่ช่วงต้นปีที่ผ่านมา แต่ในการปฏิบัติบางครั้งไม่สามารถเกิดขึ้นได้ เนื่องจากสภาพอากาศไม่เหมาะสม หรือเมฆไม่ก่อตัวในพื้นที่เป้าหมาย หากสภาพอากาศพร้อมก็ออกปฏิบัติการฝนหลวงอย่างแน่นอน นอกจากนี้ ในช่วงฤดูร้อน ยังพบปัญหาน้ำแล้งและไฟป่า นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ ได้มอบแนวทางการปฏิบัติการฝนหลวงให้มีความหยืดหยุ่น สามารถปรับเปลี่ยนตามสถานการณ์ของสภาพอากาศและความต้องการน้ำของแต่ละพื้นที่ รวมถึงการเติมน้ำต้นทุนในอ่างเก็บน้ำและเขื่อนต่างๆ มีแผนดำเนินการถึงเดือนกันยายนนี้ มีอากาศยานทั้งหมด 30 ลำ ประชาชนสามารถแจ้งข้อมูลและขอฝนหลวง ได้ที่หมายเลขโทรศัพท์ 02-1095100รองโฆษกประจำสำนักนายกรัฐมนตรี เน้นย้ำว่า ต้นเหตุของปัญหาฝุ่น PM2.5 ส่วนหนึ่งมาจากการเผาป่า กรมอุทยานแห่งชาติ สัตว์ป่า และพันธุ์พืช เตือนห้ามเผาป่าทั้งในเขตอุทยาน วนอุทยาน สวนพกษศาสตร์ สวนรุกชาติ หากพบมีโทษจำคุก 4-20 ปี หนือปรับ 4 แสนถึง 2 ล้านบาท หรือทั้งจำทั้งปรับ หากพบเหตุเผาป่าแจ้งเบาะแสเบาะแส สายด่วน 1362